شەفەق نیوز/ لیوای هێزەیل تایبەت یەحیا رەسول ،
ئمڕوو جمعە، راگەیان ک دەزگای دژە تیرۆر توینست 
١٦ تیرۆرست لە ئەندامەیل داعش لەلای کەمەو لە رویوەڕوبینگ لە پارێزگای کەرکوک
بکوشێد.
لیوا رەسول لە بەیاننامەیگ ئمڕوو وت: کەرتەیل دەزگای
دژە تیرۆر دەسکردنە ئۆپراسیۆن گەورایگ لە پارێزگای کەرکوک، و لەناوچەی ناوبەین دووڵ
زغیتون- دووڵ خەناجر دوێەشەو دەسکردە پی، دژوە مەفرەزیگ لە جیماگەیل داعش، و وبویە
هووکار کوشتن ١٦ تیرۆرست لەلیان دویای رویوەڕوبینگ لەناو شوونە نهێنییەگانیان.
وتیش؛ ژمارەیگ لەلیان وە رویوەڕوبین راستەخۆ
کوشیان و ئەواکان وە فڕۆکەیل هاوپەیمان ناودەوڵەتی لە مەوقەی واینیان کوشیان.
لیوا یەحیا رەسول وتیش؛  هێزەگە دەسکردە وەشکین حەشارگەیل دویای پاکەوکردنیان
لە چەتەیل داعش، ک بڕیگ بەڵگەنامەیل گرنگ دینەو، وەگەرد ژمارەیگ لە چەک سووک و ناوڕاسی
و پاسپۆرت و پویل ناوخۆیی و بیگانە.
